CELEX: 31971R1592
Language: lv
Date: 1971-07-23 00:00:00
Title: Komisijas Regula (EEK) Nr. 1592/71 (1971. gada 23. jūlijs) par preču klasifikāciju kopējā muitas tarifa pozīcijā 68.08

Svarīgs juridisks paziņojums

|

31971R1592

Oficiālais Vēstnesis L 166 , 24/07/1971 Lpp. 0039 - 0039 Speciālizdevums somu valodā: Nodaļa 2 Sējums 1 Lpp. 0022  Speciālizdevums dāņu valodā: Sērija I Nodaļa 1971(II) Lpp. 0517  Speciālizdevums zviedru valodā: Nodaļa 2 Sējums 1 Lpp. 0022  Speciālizdevums angļu valodā: Sērija I Nodaļa 1971(II) Lpp. 0577  Speciālizdevums grieķu valodā Nodaļa 02 Sējums 1 Lpp. 0135  Speciālizdevums spāņu valodā: Nodaļa 02 Sējums 1 Lpp. 0100  Speciālizdevums portugāļu valodā Nodaļa 02 Sējums 1 Lpp. 0100 

		Komisijas Regula (EEK) Nr. 1592/71(1971. gada 23. jūlijs)par preču klasifikāciju kopējā muitas tarifa pozīcijā 68.08EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1969. gada 16. janvāra Regulu (EEK) Nr. 97/69 [1] par kopējā muitas tarifa nomenklatūras vienādas piemērošanas pasākumiem, un jo īpaši tās 3. pantu,tā kā Padomes 1970. gada 17. decembra Regulas (EEK) Nr. 1/71 [2], kurā jaunākie grozījumi izdarīti ar 1971. gada 12. jūlija Regulu (EEK) Nr. 1528/71 [3], pielikumā pievienotā kopējā muitas tarifa pozīcijā 48.07 minēts papīrs un kartons, kas var būt klāts ar gudronu, bitumenu, asfaltu, kā arī pastiprināts, arī pārklāts ar smiltīm vai tamlīdzīgiem produktiem, ruļļos vai loksnēs, bet pozīcijā 68.08 — asfalta un tamlīdzīgu materiālu izstrādājumi (piemēram, naftas bitumens vai akmeņogļu piķis);tā kā ar 1970. gada 26. jūnija Regulu (EEK) Nr. 1203/70 [4] Komisija pieņēmusi kopīgā muitas tarifa nomenklatūras piemērošanas noteikumus, nosakot kritērijus konkrēto izstrādājumu klasifikācijai; tā kā noteiktā kritērija pamatā bija izstrādājumu kopējais svars, un par robežu bija noteikti 3000 g/m2;tā kā pieredze rāda, ka minētais kritērijs neļauj pietiekami ņemt vērā materiālu, pēc kura nosaka attiecīgo preču būtību; tā kā, ievērojot tehniskos jauninājumus šo izstrādājumu ražošanā, vajadzīgi jauni klasifikācijas kritēriji, kas precīzāk atbilstu apstākļiem saimnieciskajā dzīvē un konkrēto preču īpašajām funkcijām;tā kā ieteicams noskaidrot, vai šie izstrādājumi pārstrādē zaudējuši 48. nodaļas precēm atbilstošās īpatnības; tā kā atbilstīgi kopējā muitas tarifa nomenklatūras interpretācijas 3. vispārīgā noteikuma b) punktam preces zaudējušas 48. nodaļas preču īpatnības, ja to pamats, kas var būt piesūcināts ar asfaltu vai tamlīdzīgu produktu, no abām pusēm klāts ar minēto materiālu vai to no visām pusēm apņem tas pats materiāls;tā kā, lai varētu piemērot iepriekš minēto kritēriju, jāatceļ Regula (EEK) Nr. 1203/70;tā kā šajā Regulā paredzētie pasākumi saskan ar Kopējā muitas tarifa nomenklatūras komitejas atzinumu,IR PIEŅĒMUSI ŠO REGULU.1. pantsPārseguma materiālus (sevišķi jumtu) ruļļos, plātnēs vai loksnēs, kas arī īpaši sagriezti pēc mēra vai formas (kā jumstiņi vai jumta plātnes), kas sastāv no papīra vai jumta papes pamata, kas var būt piesūcināts ar asfaltu vai tamlīdzīgu produktu, un no abām pusēm klāti ar minētā materiāla kārtu, vai arī šis materiāls tos apņem no visām pusēm, arī tad, ja tie pārklāti ar minerālvielām (smiltīm, šīfera būvgružiem, akmentiņiem u. tml.) vai vienā pusē klāti ar metāla kārtiņu (sevišķi kaparu vai alumīniju), kopējā muitas tarifā ietver pozīcijā:68.08 | Asfalta vai tamlīdzīgu materiālu izstrādājumi (piemēram, no naftas bitumena vai akmeņogļu piķa). |2. pantsAr šo atceļ Komisijas Regulu (EEK) Nr. 1203/70. Šī regula stājas spēkā astotajā dienā pēc tās publicēšanas Eiropas Kopienu Oficiālajā Vēstnesī.Regula uzliek saistības kopumā un ir tieši piemērojama visās dalībvalstīs.Briselē, 1971. gada 23. jūlijāKomisijas vārdā —priekšsēdētājsFranco M. Malfatti[1] OV L 14, 21.1.1969., 1. lpp.[2] OV L 1, 1.1.1971., 1. lpp.[3] OV L 162, 20.7.1971., 1. lpp.[4] OV L 140, 27.6.1970., 15. lpp.--------------------------------------------------